Blaze7451/Wiki-th-20250601 huggingface dataset:
พีแอล/เอสคิวแอล

พีแอล/เอสคิวแอล (PL/SQL, Procedural Language for SQL) เป็นส่วนขยายภาษาโปรแกรมเชิงกระบวนงานของบริษัทออราเคิลสำหรับภาษาสอบถามเชิงโครงสร้างและฐานข้อมูลเชิงสัมพันธ์ของออราเคิล พีแอล/เอสคิวแอล มีอยู่ในฐานข้อมูลออราเคิล (ตั้งแต่เวอร์ชัน 6 - การรวบรวมชุดคำสั่ง โพรซีเดอร์/ฟังก์ชัน/แพ็กเกจ/ทริกเกอร์ ของพีแอล/เอสคิวแอล มีตั้งแต่เวอร์ชัน 7), มีอยู่ในฐานข้อมูลในหน่วยความจำออราเคิล ไทมส์เท็น (ตั้งแต่เวอร์ชัน 11.2.1) และไอบีเอ็ม ดีบีทู (ตั้งแต่เวอร์ชัน 9.7)) โดยปกติบริษัทออราเคิลจะขยายฟังก์ชันการทำงานของ พีแอล/เอสคิวแอล ในการเปิดตัวฐานข้อมูลออราเคิลแต่ละครั้ง
พีแอล/เอสคิวแอล มีองค์ประกอบภาษาโปรแกรมเชิงกระบวนงาน เช่น เงื่อนไข และลูป และสามารถจัดการกับสิ่งผิดปรกติ (ข้อผิดพลาดรันไทม์) อนุญาตให้มีการประกาศค่าคงที่และตัวแปร โพรซีเดอร์ ฟังก์ชัน แพ็กเกจ ไทป์และตัวแปรของไทป์เหล่านั้น และทริกเกอร์ รองรับแถวลำดับที่เกี่ยวข้องกับการใช้คอลเลกชันของ พีแอล/เอสคิวแอล การใช้งานตั้งแต่เวอร์ชัน 8 ของฐานข้อมูลออราเคิลเป็นต้นไป ได้รวมคุณลักษณะที่เกี่ยวข้องกับคุณสมบัติเชิงวัตถุ สามารถสร้างยูนิตของ พีแอล/เอสคิวแอล เช่น โพรซีเดอร์ ฟังก์ชัน แพ็กเกจ ไทป์ และทริกเกอร์ ซึ่งจัดเก็บไว้ในฐานข้อมูลเพื่อใช้ซ้ำโดยแอปพลิเคชันที่ใช้โปรแกรมเชื่อมต่อใด ๆ ของฐานข้อมูลออราเคิล
คำจำกัดความของ พีแอล/เอสคิวแอล เผยแพร่สาธารณะเป็นเวอร์ชันแรกเมื่อ พ.ศ. 2538 และออราเคิลเริ่มใช้งานประมาณปี 2535 โดยดำเนินการตามมาตรฐาน SQL/PSM ขององค์การระหว่างประเทศว่าด้วยการมาตรฐาน

**ตัวอย่างโค้ด**
การบวกเวลาเพิ่ม 1 วินาทีในภาษาพีแอล/เอสคิวแอล
declare
rdate_time date;
begin
rdate_time := sysdate;
rdate_time := rdate_time + 0.00001;
end;

**อ้างอิง**
หมวดหมู่:การจัดการข้อมูล
หมวดหมู่:ตระกูลภาษาเอดา
หมวดหมู่:ซอฟต์แวร์ของออราเคิล
หมวดหมู่:ภาษาสอบถามเชิงโครงสร้าง
หมวดหมู่:ภาษาโปรแกรมศูนย์กลางข้อมูล
ไม้

ภาพตอไม้ 
ภาพของประดับที่ทำจากไม้
ภาพพื้นไม้ปาเก้
ภาพไม้แปรรูป
ไฟเบอร์บอร์ดความหนาแน่นปานกลาง
ไม้ เป็นวัสดุแข็งที่ทำจากแก่นลำต้นของต้นไม้ ส่วนใหญ่เป็นไม้ยืนต้น โดยแบ่งเป็นไม้เนื้อแข็ง เช่น  ไม้เต็ง ไม้แดง และไม้เนื้ออ่อน เช่น ไม้สัก ไม้ยางพารา ไม้โอ๊ก  โดยนิยามแล้วไม้ จะหมายถึงเนื้อเยื่อไซเล็มชั้นที่สอง  (Xylem)  ของต้นไม้ แต่ในความเข้าใจไม้  อาจหมายรวมไปถึงวัสดุใดๆ ที่มีส่วนประกอบทำมาจากไม้ด้วย 
ไม้สามารถใช้ประโยชน์ได้หลากหลาย ประโยชน์อย่างหนึ่งคือ ใช้เป็นเชื้อเพลิง เช่น ถ่านหรือฟืน บางครั้งก็ใช้ในงานศิลปะ ทำเฟอร์นิเจอร์ ทำอาวุธ หรือเป็นวัสดุก่อสร้าง  
ไม้ยังคงเป็นส่วนประกอบสำคัญในการก่อสร้าง   ตั้งแต่มนุษย์เริ่มสามารถสร้างบ้านที่อยู่อาศัย หรือเรือ โดยเรือแทบทุกลำในช่วงปี 80 ทำมาจากไม้แทบทั้งสิ้น ซึ่งในปัจจุบันบ้านหรือเรือที่ทำจากไม้ เริ่มมีจำนวนลดลง  โดยปัจจุบันมีการนำวัสดุอื่นมาใช้ในการสร้างแทน  แต่ว่าไม้ยังคงมีส่วนสำคัญในด้านการเสริมโครงสร้าง หรือเป็นวัสดุเสริม โดยเฉพาะอย่างยิ่งในการสร้างหลังคา  และของประดับนอกบ้าน  ไม้ที่ใช้ในงานก่อสร้างรู้จักกันในชื่อ ไม้แปรรูป 
ไม้โดยสภาพแล้ว ไม่เหมาะที่จะนำมาใช้ในการก่อสร้างโดยตรง เนื่องจากอาจจะมีการแตกหักในโครงสร้าง จึงต้องนำไปแปรรูปเป็นอย่างอื่นก่อน เช่น ไม้อัด,chipboard, engineered wood, hardboard, medium-density fiberboard (MDF) , oriented strand board (OSB) เป็นต้น ไม้ดังกล่าวนี้ใช้ประโยชน์กันในวงกว้าง อีกทั้งเยื่อไม้ยังเป็นส่วนประกอบสำคัญในการผลิตกระดาษอีกด้วย  เซลลูโลสที่อยู่ในไม้ยังใช้การทำวัสดุสังเคราะห์  ซึ่งไม้ยังใช้ประโยชน์ในการทำอุปกรณ์อื่นนอกเหนือจากการก่อสร้าง เช่น ใช้ทำตะเกียบ  เครื่องดนตรี เฟอร์นิเจอร์ ฯลฯ

**ดูเพิ่ม**
 ไม้อัด

**อ้างอิง**
 Raven, Peter H.; Ever, R.F., and Eichhorn, S.E. (1992). Biology of Plants. New York, NY, U.S.A.: Worth Publishers. pp. 791.
หมวดหมู่:วัสดุสำหรับงานศิลปะ
หมวดหมู่:ผลิตภัณฑ์จากพืช

หมวดหมู่:วัสดุ
หมวดหมู่:วัสดุก่อสร้าง
หมวดหมู่:วัสดุธรรมชาติ
เกาะกูด

เกาะกูด เป็นเกาะที่มีขนาดใหญ่เป็นอันดับ 6 ของประเทศไทย รองจากเกาะภูเก็ต เกาะสมุย เกาะช้าง เกาะตะรุเตา และเกาะพะงัน ตั้งอยู่ในอ่าวไทย เป็นเกาะสุดท้ายแห่งน่านน้ำตะวันออกไทย อยู่ในการบริหารขององค์การบริหารส่วนตำบลเกาะกูด ส่วนหนึ่งของอำเภอเกาะกูดในจังหวัดตราด
เกาะกูดมีเนื้อที่ 105 ตารางกิโลเมตรหรือประมาณ 65,625 ไร่ ความยาวของเกาะ 25 กิโลเมตร ความกว้าง 12 กิโลเมตร  เกาะยังมีสภาพความเป็นธรรมชาติอย่างสมบูรณ์ โดยมีภูเขาและที่ราบสันเขาซึ่งเป็นต้นกำเนิดลำธาร ทำให้เกาะกูดมีน้ำตกที่ขึ้นชื่อคือ น้ำตกคลองเจ้า ที่มีน้ำไหลตลอดทั้งปี ทางฝั่งตะวันตกของเกาะ นับตั้งแต่อ่าวยายกี๋ หาดคลองเจ้า หาดอ่าวพร้าว อ่าวง่ามโข่ หาดอ่าวเบ้า หาดคลองหิน อ่าวพร้าวจนสุดปลายแหลมเทียน นอกจากนี้บนเกาะกูดยังมีป่าชายเลนที่สมบูรณ์และแนวปะการังหลากชนิด ภูมิประเทศเป็นภูเขาแทบทั้งเกาะ มียอดสูง 315 เมตร

**ประวัติ**
เกาะกูดปรากฏชื่อเป็นครั้งแรกในเอกสารประวัติศาสตร์พระราชพงศาวดารกรุงรัตนโกสินทร์รัชกาลที่ 3 ฉบับเจ้าพระยาทิพากรวงศ์ ฉบับตัวเขียน ระบุว่า รัชสมัยพระบาทสมเด็จพระพุทธยอดฟ้าจุฬาโลกมหาราช เมื่อองเชียงสือ เจ้าเมืองญวนที่เข้ามาพึ่งพระบรมโพธิสมภารของพระองค์ หนีออกจากกรุงเทพมหานครมาลงเรือที่เกาะสีชัง จากนั้นแล่นเรือชักใบในอ่าวไทยมา 7 วันจึงถึงเกาะกูดที่ไม่มีคนอยู่เลย
สนธิสัญญาสยาม–ฝรั่งเศส ร.ศ. 122 และพิธีสารแนบท้าย ค.ศ. 1907 ซึ่งไทยใช้เป็นหลักฐานในการปักปันเขตแดนกับกัมพูชา ระบุข้อความในข้อ 2 ว่า "รัฐบาลฝรั่งเศสยอมยกดินแดนเมืองด่านซ้าย และเมืองตราด กับทั้งเกาะทั้งหลายซึ่งอยู่ภายใต้แหลมสิงลงไปจนถึงเกาะกูดนั้น ให้แก่กรุงสยาม …"

**สถานที่สำคัญ**
เกาะกูด เป็นเกาะที่อยู่สุดท้ายทางทิศตะวันออกของประเทศไทยในน่านน้ำทะเลตราด และมีความใหญ่เป็นอันดับ 2 รองจากเกาะช้างในจังหวัดตราด หรือเป็นเกาะที่ใหญ่เป็นอันดับ 4 ของประเทศ
#น้ำตกคลองเจ้า น้ำตกที่มีน้ำไหลตลอดทั้งปี ซึ่งมีทั้งหมด 3 ชั้นด้วยกัน โดยเฉพาะชั้นล่างนั้น มีลักษณะเป็นลำธารจากน้ำตกขนาดใหญ่ น้ำตกคลองเจ้ายังเป็นน้ำตกประวัติศาสตร์ซึ่งครั้งหนึ่งพระบาทสมเด็จพระมงกุฎเกล้าเจ้าอยู่หัว เคยเสด็จประพาสเมื่อ พ.ศ. 2524 และได้ทรงพระราชทานนามว่า "น้ำตกอนัมก๊ก" เพื่อเป็นที่ระลึกถึงองเชียงสือ กษัตริย์ญวนที่เคยลี้ภัยเข้ามาอาศัยแผ่นดินไทยในสมัยรัชกาลที่ 1
# ขายหาดในเกาะ ได้แก่ อ่าวตาติ้น หาดคลองยายกี๋ แหลมหินดำ หาดคลองเจ้า หาดง่ามโข่ แหลมบังเบ้า หาดอ่าวพร้าว แหลมเทียน อ่าวสับปะรด แหลมศาลา อ่าวยายเกิด อ่าวคลองหิน และอ่าวจาก 
# หมู่บ้านคลองมาด หมู่บ้านเก่าแก่ที่สุดบนเกาะกูด ชาวบ้านยังคงดำรงชีพพึ่งพิงเกษตรกรรม ทำสวนยางพารา สวนมะพร้าว สวนผลไม้ และประมงชายฝั่ง
# ศาสนสถานบนเกาะมีวัดราษฎร์บำรุง วัดอ่าวสลัด วัดอ่าวพร้าว

**ดูเพิ่ม**
 รายชื่อเกาะในจังหวัดตราด

**อ้างอิง**

กูด
หมวดหมู่:กรณีพิพาทเรื่องอาณาเขตไทย
หมวดหมู่:กรณีพิพาทเรื่องอาณาเขตกัมพูชา
หมวดหมู่:กรณีพิพาทเรื่องอาณาเขตในเอเชียตะวันออกเฉียงใต้
หมวดหมู่:เขตแดนกัมพูชา–ไทย
หมวดหมู่:เกาะในประเทศไทย

กเกาะ
ทไทย
หมวดหมู่:เกาะในทวีปเอเชีย
หมวดหมู่:เกาะในมหาสมุทรอินเดีย
หมวดหมู่:เกาะในมหาสมุทรแปซิฟิก
หมวดหมู่:เกาะในเอเชียตะวันออกเฉียงใต้
ส

ส (เสือ) เป็นพยัญชนะ ตัวที่ 40 ในบรรดาพยัญชนะ 44 ตัวของอักษรไทย ในลำดับถัดจาก ษ (ฤๅษี) และก่อนหน้า ห (หีบ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ส เสือ" อักษร ส เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/ กรณีทับศัพท์ภาษาต่างประเทศ ใช้แทนเสียง /s/ หรือ /z/ ทั้งพยัญชนะต้นและพยัญชนะสะกด
หมวดหมู่:อักษรไทย
ฬ

ฬ (จุฬา) เป็นพยัญชนะ ตัวที่ 42 ในบรรดาพยัญชนะ 44 ตัวของอักษรไทย ในลำดับถัดจาก ห (หีบ) และก่อนหน้า อ (อ่าง) ออกเสียงอย่าง ล (ลิง) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฬ จุฬา"
อักษร ฬ เป็นได้ทั้งพยัญชนะต้น ให้เสียง /l/ และพยัญชนะสะกด ให้เสียง /n/
ปัจจุบัน ฬ ไม่มีที่ใช้เป็นพยัญชนะต้นของคำ มีเพียงใช้ประกอบกับคำที่มาจากภาษาบาลีเท่านั้น (ซึ่งจะปรากฏกลางคำหรือท้ายคำ เช่น กีฬา นาฬิกา กาฬ วาฬ) คำโบราณที่เคยใช้ ฬ ก็เปลี่ยนไปใช้ ล แทนเช่น- †ฬา → ลา- †ฬ่อ → ล่อ- †บาฬี → บาลี- †เฬิง → เลิ้ง - †ฬส ย่อมาจาก โสฬส

**วิธีเขียน**
วาดวงกลมแล้วลากเส้นตั้งลงมา ลากเส้นเฉียงไปทางขวาขึ้นและลง ลากเส้นตั้งขึ้น แล้ววาดเส้นโค้งไปทางซ้าย ตวัดลงตัดกับเส้นตั้ง

**อ้างอิง**
หมวดหมู่:อักษรไทย
ฮ

ฮ เป็นพยัญชนะ ตัวที่ 44 และเป็นอักษรตัวสุดท้ายในบรรดาพยัญชนะ 44 ตัวของอักษรไทย ในลำดับถัดจาก อ จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฮ นกฮูก"
อักษร ฮ ใช้เป็นพยัญชนะต้น ให้เสียง /h/ แต่ไม่มีในตำแหน่งตัวสะกด

**การเขียน**
เขียนเป็นรูปวงกลม แล้วลากเส้นตรงลงไปข้างล่างเล็กน้อย แล้วลากเส้นตรงไปทางขวา แล้วลากเส้นตรงขึ้นไปข้างบน แล้วเขียนเป็นวงรี สุดท้ายวาด 1 ใน 4 ของวงกลม

**ประวัติ**
พยัญชนะไทยที่ปรากฏในจารึกหลักที่ 1 จารึกพ่อขุนรามคำแหง มีจํานวน 39 ตัว ไม่ปรากฏตัว ฮ ในสมัยอยุธยาพบตัวอักษร ฮ ครั้งแรกในสมุดไทยเรื่อง นันโทปนันทสูตรคำหลวง ซึ่งแต่งขึ้นใน พ.ศ. 2279

**อ้างอิง**
หมวดหมู่:อักษรไทย
ภ

ภ (สำเภา) เป็นพยัญชนะ ตัวที่ 32 ในบรรดาพยัญชนะ 44 ตัวของอักษรไทย ในลำดับถัดจาก ฟ (ฟัน) และก่อนหน้า ม (ม้า) ออกเสียงอย่าง พ (พาน) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ภ สำเภา"
อักษร ภ เป็นได้ทั้งพยัญชนะต้น (แทนเสียง pʰ) และพยัญชนะสะกด (แทนเสียง p̚)
หมวดหมู่:อักษรไทย
ม

ม (ม้า) เป็นพยัญชนะ ตัวที่ 33 ในบรรดาพยัญชนะ 44 ตัวของอักษรไทย ในลำดับถัดจาก ภ (สำเภา) และก่อนหน้า ย (ยักษ์) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ม ม้า”
อักษร ม เป็นได้ทั้งพยัญชนะต้น ให้เสียง /m/ และพยัญชนะสะกด ให้เสียง /m/
หมวดหมู่:อักษรไทย
ล

ล (ลิง) เป็นพยัญชนะ ตัวที่ 36 ในบรรดาพยัญชนะ 44 ตัวของอักษรไทย ในลำดับถัดจาก ร (เรือ) และก่อนหน้า ว (แหวน) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ล ลิง”
อักษร ล เป็นได้ทั้งพยัญชนะต้น ให้เสียง /l/ พยัญชนะตัวสะกด ให้เสียง /n/ กรณีทับศัพท์ภาษาต่างประเทศ ใช้แทนเสียง /l/ ทั้งพยัญชนะต้นและพยัญชนะสะกด
หมวดหมู่:อักษรไทย
ร

ร (เรือ) เป็นพยัญชนะ ตัวที่ 35 ในบรรดาพยัญชนะ 44 ตัวของอักษรไทย ในลำดับถัดจาก ย (ยักษ์) และก่อนหน้า ล (ลิง) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “ร เรือ”
อักษร ร เป็นได้ทั้งพยัญชนะต้น ให้เสียง /r/ และพยัญชนะสะกด ให้เสียง /n/
ร ที่เป็นพยัญชนะสะกดซึ่งตามหลังสระ ออ จะไม่ปรากฏตัวออ ให้ใช้ ร ต่อท้ายพยัญชนะต้นไปได้เลย เช่น กร (กอน) พร (พอน) ละคร (ละ-คอน) เป็นต้น

**เสียง**
อักษร "ร" ตรงกับตัวเทวนาครี "र" ภาษามคธและภาษาสันสฤกตเป็นเสียงเปิดลิ้นม้วน IPA|ɻ แต่ปัจจุบันภาษาฮินดีกลายเป็นเสียงกระดกลิ้นปุ่มเหงือก IPA|ɾ 

**ร หัน**
คำไทยบางคำที่ยืมมาจากภาษาเขมรและภาษาสันสกฤต จะมี ร ซ้อนกันสองตัวเรียกว่า ร หัน (รร) เมื่อตามหลังพยัญชนะต้นจะออกเสียงคล้ายมีสระ อะ และสะกดด้วยแม่กนหรือพยัญชนะตัวถัดไป เช่น บรรพชา (บัน-พะ-ชา) สรรพ (สับ) ธรรมะ (ทัม-มะ) เป็นต้น โดยมีหลัก หรือความนิยมในการใช้ ร หัน ดังนี้
# ใช้ในคำแผลงที่แผลงมาจาก ประ คระ กระ เช่น บรรทม บรรจุ ครรไล บรรจง กรรชิง
# ใช้ในคำแผลงที่แผลงมาจากคำที่มีตัวสะกดเป็นอย่างอื่น เช่น ภรรยา (บาลี ภริยา, สันสกฤต ภารยา) มรรค (บาลี มคฺค, สันสกฤต มารฺค) บรรยาย บรรษัท ฯลฯ
# ใช้เขียนคำที่รับมาจากภาษาสันสกฤต ซึ่งมีรูปศัพท์เดิม เป็น ร เรผะ เช่น กรรม (กรฺม) ธรรม (ธรฺม) วรรค (วรฺค) ฯลฯ
หมวดหมู่:อักษรไทย
ห

ห (หีบ) เป็นพยัญชนะ ตัวที่ 41 ในบรรดาพยัญชนะ 44 ตัวของอักษรไทย ในลำดับถัดจาก ส (เสือ) และก่อนหน้า ฬ (จุฬา) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า “ห หีบ”
อักษร ห เป็นพยัญชนะต้น ให้เสียง /h/ แต่ไม่ใช้เป็นพยัญชนะสะกด ถึงแม้เป็นคำที่มาจากภาษาบาลี ห ก็จะไม่ออกเสียง แต่จะออกเสียงเป็นพยัญชนะตัวถัดไปแทน เช่น พราหมณ์ (พราม) พรัหมา (พรัม-มา) เป็นต้น
ห สามารถใช้เป็นอักษรนำสำหรับพยัญชนะเหล่านี้ ง ญ ณ น ม ย ร ล ว ฬ เพื่อให้สามารถผันวรรณยุกต์ได้ครบ 5 เสียง
หมวดหมู่:อักษรไทย
ธ

ธ (ธง) เป็นพยัญชนะ ตัวที่ 24 ในบรรดาพยัญชนะ 44 ตัวของอักษรไทย ในลำดับถัดจาก ท (ทหาร) และก่อนหน้า น (หนู) ออกเสียงอย่าง ท (ทหาร) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ธ ธง"
อักษร "ธ" ตรงกับตัวเทวนาครี "ध" ภาษาฮินดีตรงกับเสียง เสียงกักปุ่มเหงือกก้องพ่นลม /dʱ/ (ในภาษาไทยกลางคล้าย "ด" แต่พ่นลม) ดังนั้นจึงมักทับศัพท์ภาษาอังกฤษด้วยตัวอักษร "dh" 
ภาษาไทยกลางและภาษาไทยใต้ทุกถิ่นไม่มีเสียงพยัญชนะตัวนี้ จึงเปลี่ยนเสียงพยัญชนะต้น /tʰ/ และพยัญชนะตัวสะกดให้เสียง /t̚/ เหมือนกับ "ถ" และ "ท"
อักษร "ธ" มักมีปัญหาในการทับศัพท์ภาษาที่ใช้อักษรละตินเพราะแทนได้หลายเสียงเช่น /tʰ/, /t̚/, /θ/ หากเป็นระบบอินเดีย ซึ่งนิยมถอดด้วยอักษรโรมันเป็น "dh" ตามเสียงเดิมในหลายภาษาของอินเดีย อักษร ธ นั้นส่วนใหญ่พบในคำที่มาจากภาษาบาลีสันสกฤต เช่น ธวัช ธนู มัธยม หรือคำทับศัพท์ภาษายุโรปที่ใช้อักษร th ดังนั้นบางคนจึงนิยมใช้ ธ ถอดเสียง th ในคำศัพท์ที่มาจากภาษาอังกฤษ เพื่อให้เกิดความแตกต่างระหว่าง t และ th
ธ ,ธา สามารถเป็นคำได้หนึ่งคำ แปลว่า ท่าน, คุณ เป็นคำสรรพนามบรุษที่สาม
หมวดหมู่:อักษรไทย
น

น (หนู) เป็นพยัญชนะ ตัวที่ 25 ในบรรดาพยัญชนะ 44 ตัวของอักษรไทย ในลำดับถัดจาก ธ (ธง) และก่อนหน้า บ (ใบไม้) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “น หนู”
อักษร น เป็นได้ทั้งพยัญชนะต้น ให้เสียง /n/ และพยัญชนะสะกด ให้เสียง /n/
หมวดหมู่:อักษรไทย
วัยกระเตาะ ตึ่ง ตึง ตึ๊ง

วัยกระเตาะ ตึ่ง ตึง ตึ๊ง (Piano no Mori -The Perfect World of KAI-) เป็นผลงานของ มาโคโตะ อิชชิกิ ผู้วาดผีซ่าส์กับฮานาดะ

**เนื้อเรื่อง**
เรื่องราวเกี่ยวกับเด็กชายคนหนึ่งชื่ออิชิโนเซะ ไค ซึ่งอาศัยอยู่ชายป่ากับแม่ซึ่งเป็นโสเภณี อามามิยะ ชูเฮ  ซึ่งเป็นลูกชายของนักเปียโนชื่อดังผู้เพิ่งย้ายมาเรียนโรงเรียนเดียวกับไค ได้ค้นพบพรสวรรค์อันแสนวิเศษของไค เมื่อได้ฟังเสียงเปียโนหลังหนึ่งซึ่งอยู่ในป่า และมีเพียงไคเท่านั้นที่สามารถดีดเปียโนตัวนี้ได้
อามามิยะเริ่มมองไคเป็นทั้งเพื่อนและคู่แข่ง ขณะเดียวกัน ปริศนาของเปียโนป่าก็เริ่มกระจ่างขึ้น เมื่ออามามิยะทราบว่าครูสอนดนตรีในโรงเรียนของพวกเขาคือ อะจิโนะ เคยเป็นนักเปียโนระดับโลก และแล้ว เมื่ออะจิโนะค้นพบพรสวรรค์แสนวิเศษของไค ที่ทำให้ดนตรีมีชีวิต หนทางสู่โลกดนตรีของไคก็ได้เปิดขึ้น พร้อมกับสายตาของอามามิยะที่มองไคก็เริ่มเปลี่ยนไป

**ตัวละคร**

**รายชื่อตอน**

**แหล่งข้อมูลอื่น**
  Official manga website date=2009-01-24  -  Official movie website - id=4827 - id=1119194-  WFAC 2008 film guide entry date=2011-07-06 -  ข่าวจาก Todayszaman date=2012-10-07  
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวเซเน็ง‎
ทอม เคนนี

ทอม เคนนี
โทมัส "ทอม" เจมส์ เคนนี  (Thomas "Tom" James Kenny) เกิดเมื่อวันที่ 13 กรกฎาคม 2505 ที่เมือง อีสต์ไซราคิวส์ รัฐนิวยอร์ก สหรัฐอเมริกา เป็นนักพากย์ชาวอเมริกันที่เป็นที่รู้จักดีในการพากย์การ์ตูนแอนิเมชัน ได้แก่- ฟอสเตอร์ โฮม..บ้านของผองเพื่อนในจินตนาการ เป็น  Eduardo - สพันจ์บ็อบ สแควร์แพ้นท์ (SpongeBob Squarepants) เป็น  สปอนจ์บ็อบ - เดอะแบทแมน เป็น  เดอะเพนกวิน - เส้าหลิน สุดยอดพลังแห่งเพลงมวย เป็น  เรมุนโด้ เปโดรซ่า - พาวเวอร์พัฟฟ์เกิลส์ เป็น นายกเทศมนตรี- แอดแวนเจอร์ ไทม์ เป็น ไอซ์คิง- ร็อกโก้ โมเดิร์นไลฟ์ เป็น Heffer Wolfe, Chuck Chameleon และ Really Really Big Man (RRBM)- แคมป์ ลาสโล เป็น หัวหน้าหมู่ลัมปัส กับ สลิงก์แมน

**อ้างอิง**
หมวดหมู่:นักพากย์ชาวอเมริกัน
หมวดหมู่:นักพากย์การ์ตูนชาวอเมริกัน
หมวดหมู่:บุคคลจากซีราคิวส์
ซูเซิน ไซโล

ซูเซิน ไซโล (Susan Silo) เป็นนักพากย์การ์ตูนชาวอเมริกัน เรื่องที่พากย์ได้แก่- Biker Mice from Mars เป็น Dr. Karbunkle- Fievel's American Tails เป็น Mamma Mousekiwitz- Jakers! The Adventures of Piggley Winks เป็น Miss Nanny- การผจญภัยของจูนิเปอร์ ลี เป็น ป้ารูน- เส้าหลิน สุดยอดพลังแห่งเพลงมวย เป็น วู่หยา- W.I.T.C.H. เป็น Miranda Beast- กัชเบล เป็น โซฟิส
หมวดหมู่:นักพากย์ชาวอเมริกัน
หมวดหมู่:นักพากย์การ์ตูนชาวอเมริกัน
เวย์น ไนต์

เวย์น ไนต์ (Wayne Knight) เกิดเมื่อวันที่ 7 สิงหาคม 2498 เป็นนักแสดงและนักพากย์ชาวอเมริกัน 

**ผลงาน**

**ผลงานพากษ์**
 เส้าหลิน สุดยอดพลังแห่งเพลงมวย เป็น โดโจ คาโนโจ โช (2003-2006)- Buzz Lightyear of Star Command เป็น Evil Emperor Zurg  (2000)- Catscratch เป็น Mister Blik (2005-2007)- ทอย สตอรี่ 2 เป็น อัล แมควิกกิน (1999)

**ผลงานภาพยนตร์**
 จูราสสิค พาร์ค (1993)- สเปซ แจม (1996)
วเน ไนต์
วเน ไนต์
วเน ไนต์
หมวดหมู่:บุคคลจากนครนิวยอร์ก
วูซ

วูซ (Vuze) ในชื่อเดิม อะซูเรียส (Azureus) เป็นโปรแกรมฟรีแวร์ที่ใช้โพรโทคอลบิตทอร์เรนต์ทำงานผ่านระบบจาวา สนับสนุนโพรโทคอล I2P และ Tor 
Azureus ออกมาครั้งแรกในเดือนมิถุนายนปี พ.ศ. 2546 (ค.ศ. 2003) สามารถใช้ได้หลายระบบปฏิบัติการเช่น ไมโครซอฟท์ วินโดวส์, แมคโอเอสเท็น, ลินุกซ์ และ ยูนิกซ์

**อ้างอิง**

**แหล่งข้อมูลอื่น**
  Azureus - เว็บทางการของผู้พัฒนา
หมวดหมู่:ซอฟต์แวร์ในปี พ.ศ. 2546
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอสเท็น
หมวดหมู่:ซอฟต์แวร์แพลตฟอร์มจาวา
อาหารเช้า

อาหารเช้าเป็นอาหารที่กินในช่วงเช้าก่อนไปทำงาน คำนี้หมายถึง การหยุด (break) ระยะอดอาหาร (fast) ของเมื่อคืนก่อน
มีแนวโน้มสำหรับเมนูอาหารเช้า "ตรงแบบ" หรือ "ดั้งเดิม" อยู่ในที่ส่วนใหญ่ แต่ส่วนประกอบนั้นมีความแตกต่างกันในแต่ละที่แต่ละยุคสมัย ฉะนั้น การเตรียมอาหารและวัตถุดิบต่าง ๆ ปัจจุบันจึงสัมพันธ์กับอาหารเช้า
หมวดหมู่:กิจวัตรของมนุษย์
หมวดหมู่:อาหารเช้า
หมวดหมู่:มื้ออาหาร
ศักดิ์ แกแล็คซี่

ศักดิ์ แกแล็คซี่ หรือ ศักดา ศักดิ์สุรีย์ เกิดเมื่อ 17 กันยายน พ.ศ. 2502 ที่ จังหวัดร้อยเอ็ด สถิติการชก 18 ครั้ง ชนะ 9 (น็อค 7) แพ้ 9

**ประวัติ**
ศักดาเป็นนักมวยคนเดียวที่เคยชกชนะ เขาทราย แกแล็คซี่ แชมป์โลกผู้ยิ่งใหญ่ของไทย ทั้งคู่ชกกันหลังจากที่เขาทรายชกมวยสากลอาชีพมาได้ 6 ครั้ง และขึ้นชิงแชมป์เวทีราชดำเนินรุ่นแบนตัมเวทซึ่งศักดา ศักดิ์สุรีย์ ครองแชมป์แชมป์อยู่ในขณะนั้น เมื่อ 24 กรกฎาคม พ.ศ. 2524 ก่อนการชก ทุกฝ่ายมั่นใจว่าเขาทรายน่าจะเป็นฝ่ายชนะน็อคได้ไม่ยาก เพราะศักดาน้ำหนักเกินรุ่นแบนตัมเวทไปมาก ถึงวันชั่งน้ำหนักยังต้องอบตัวและออกวิ่งกว่าจะทำน้ำหนักตามพิกัดได้
เมื่อขึ้นเวทีชกกันจริง ๆ ปรากฏว่าเขาทรายเข้าไม่ติด ไม่สามารถใช้หมัดซ้ายชกศักดาได้จัง ๆ เพราะเสียเปรียบช่วงชกมาก ศักดาใช้ช่วงชกที่ได้เปรียบชกทำคะแนนนำไปก่อนแมจะอ่อนแรงในยกท้าย ๆ และถูกเขาทรายต่อยจนแตกทั้งสองคิ้ว เมื่อเขาทรายชกศักดาลงไปให้กรรมการนับสิบไม่ได้ ครบสิบยก ศักดาจึงเป็นฝ่ายชนะคะแนนไป 
หลังจากการชกในวันนั้น ศักดาสละแชมป์ขึ้นไปชกในรุ่นที่ใหญ่กว่า และได้ครองแชมป์เวทีราชดำเนินรุ่นซูเปอร์เฟเธอร์เวท ต่อมาได้เข้ามาอยู่ในสังกัดของนิวัฒน์ เหล่าสุวรรณวัฒน์ เปลี่ยนชื่อเป็น ศักดิ์ แกแล็คซี่ มีโอกาสได้ไปชิงแชมป์โลกที่เกาหลีใต้ แต่ไม่สำเร็จ

**เกียรติประวัติ**
 แชมป์ประเทศไทยรุ่นแบนตัมเวท
** ชิง 29 กรกฎาคม 2524 ชนะคะแนน เขาทราย แกแล็คซี่
** สละแชมป์- แชมป์ประเทศไทยรุ่นซูเปอร์เฟเธอร์เวท
** ชิง 10 กรกฎาคม 2526 ชนะน็อค สุวรรณ เมืองสุรินทร์ ยก 8
** เสียแชมป์ 24 พฤษภาคม 2529 แพ้น็อค เทวินทร์ ณ ราชวัตร ยก 1- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ไลท์เวท IBF เมื่อ 16 ก.ย. 2527 แพ้น็อค ยู ฮวานคิล (เกาหลีใต้) ยก 6 ที่ โปฮัง, เกาหลีใต้
** ชิงแชมป์ OPBF รุ่นจูเนียร์ไลท์เวทเมื่อ 30 มีนาคม 2528 แพ้น็อค รอด เซเกนัน ยก 2 ที่ ฟิลิปปินส์ 

**อ้างอิง**
 ส.ส.ส. เรื่องเก่าเล่าใหม่: แพ้ครั้งเดียวของเขาทราย “ซ้ายทะลวงไส้”. นิตยสารมวยโลก. เล่มที่ 1129 หน้า 40 – 41 เมษายน 2549-  สถิติการชก
หมวดหมู่:นักมวยสากลชาวไทยรุ่นซูเปอร์เฟเธอร์เวท 
หมวดหมู่:นักมวยจากจังหวัดร้อยเอ็ด
หมวดหมู่:นักมวยสากลชาวไทยรุ่นแบนตัมเวท
สมพงษ์ เวชสิทธิ์

สมพงษ์ เวชสิทธิ์ หรือนายดวง ทองคำดี เกิดเมื่อ  1 มกราคม พ.ศ. 2455 สถิติการชก 50 ครั้ง ชนะ 31 (น็อค 15) เสมอ 4 แพ้ 15

**ยอดมวยไทย**
สมพงษ์หัดมวยไทยกับครูสังข์ เวชสิทธิ์ ขึ้นชกมวยครั้งแรกเมื่อ พ.ศ. 2475 ที่เวทีสวนสนุก สมพงษ์ชกชนะคู่ชกหลายครั้งจนได้แชมป์มวยไทยรุ่นไลท์เวทของเวทีสวนสนุกด้วยการชนะน็อค แอ ม่วงดี ยก 3

**แชมป์มวยสากล**
ด้วยพลังหมัดที่หนักหน่วง สมพงษ์จึงได้รับการติดต่อให้ไปชกมวยสากลที่สิงคโปร์ ปรากฏว่าสมพพงษ์ได้ครองแชมป์มวยสากลของสิงคโปร์ทั้งรุ่นเวลเตอร์เวทและมิดเดิลเวท ช่วงสงครามโลกครั้งที่ 2 การจัดมวยหยุดชะงัก สมพงษ์กลับไปทำไร่ที่ จ.แพร่ จนสงครามเลิกจึงกลับมาชกมวยอีกครั้ง ชนะคู่ชกหลายรายจนมาเสมอกับผล พระประแดง ทั้งที่ตัวใหญ่กว่า สมพงษ์กลับไปชกที่สิงคโปร์อีก ในปี พ.ศ. 2490 ได้ชกกับ คาร์ล ออลสัน (ต่อมาเป็นแชมปืโลกรุ่นมิดเดิลเวทในช่วง พ.ศ. 2496 - 2499) ที่ฟิลิปปินส์ แต่เป็นฝ่ายแพ้น็อคในยกที่ 3
ความพ่ายแพ้ในครั้งนั้น ทำให้ไม่มีใครจัดสมพงษ์ชกในต่างแดนอีกต่อไป สมพงษ์กลับมาชกในเมืองไทย ได้เป็นแชมป์มวยสากลของเวทีราชดำเนินรุ่นเวลเตอร์เวท แต่ถูกปลดเพราะทำน้ำหนักไม่ได้เมื่อป้องกันตำแหน่งกับ ธวัช วงศ์เทเวศน์ 
ในช่วงที่สุข ปราสาทหินพิมายกำลังโด่งดัง เวทีราชดำเนินติดต่อให้สมพงษ์ข้นชกกับสุขในแบบมวยไทย เพราะสุขไม่ยอมชกมวยสากล การชกมีขึ้นเมื่อ 16 พฤษภาคม พ.ศ. 2493 ที่สนามศุภชลาสัย สมพงษ์เป็นฝ่ายแพ้น็อคในยกที่ 2 เขาจงเลิกมวยกลับไปทำไร่ จนเดือนกันยายน พ.ศ. 2495 บอย บรู๊คส์ (สหรัฐ) คู่ชกของสมพงษ์สมัยที่ไปชกที่สิงคโปร์เข้ามาชกในเมืองไทย เวทีราชดำเนินติดต่อสมพงษ์กลับมาชกกับบรู๊คส์อีก แต่ก็แพ้คะแนนแบบหมดสภาพ

**หลังแขวนนวม**
หลังจากแขวนนวมแล้ว สมพงษ์เคยเป็นผู้จัดการของสมเดช ยนตรกิจ ครั้งที่ไปป้องกันแชมป์ OPBF ที่ฟิลิปปินส์ เป็นเทรนเนอร์ให้คณะยิ่งศักดิ์อยู่ระยะหนึ่ง สุดท้ายไปอยู่ จ.เพชรบุรี จนถึงแก่กรรมด้วยโรคชรา

**เกียรติประวัติ**
 แชมป์ประเทศสิงคโปร์รุ่นเวลเตอร์เวท (2482)- แชมป์ประเทศสิงคโปร์รุ่นมิดเดิลเวท (2482)- แชมป์ประเทศไทยรุ่นเวลเตอร์เวท (2492)
** ชิง, 1 กุมภาพันธ์ 2492 ชนะคะแนน เพิก สิงหพัลลภ
** ป้องกันครั้งที่ 1, 1 มิถุนายน 2492 ชนะน็อค ธวัช วงศ์เทเวศน์ ยก 2 

**ไปชกต่างประเทศ**
 ก่อนสงครามโลกครั้งที่ 2
** ชนะ ฟริสโก้ (ฟิลิปปินส์) ที่ สิงคโปร์ (ชิงแชมป์รุ่นมิดเดิลเวทของสิงคโปร์)
** แพ้ ฟริสโก้ (ฟิลิปปินส์) ที่ สิงคโปร์ (ป้องกันแชมป์รุ่นมิดเดิลเวทของสิงคโปร์)
** ชนะ โจ ไดมอนส์ (สหรัฐอเมริกา) ที่ สิงคโปร์
** แพ้ โจ ไดมอนส์ (สหรัฐอเมริกา) ที่ สิงคโปร์
** ชนะ โกลเด้น บอย (อังกฤษ) ที่ สิงคโปร์- หลังสงครามโลกครั้งที่ 2 
** ชนะน็อค ยก 2 โมฮัมหมัด ฟามี่ห์ (อียิปต์) ที่ สิงคโปร์
** ชนะน็อค ยก 1 จิมมี่ (ฟิลิปปินส์) ที่ สิงคโปร์
** แพ้คะแนน แบ๊ตติ้ง ซีม่า (ฟิลิปปินส์) ที่สิงคโปร์
** ชนะน็อค ยก 1 แบ๊ตติ้ง ซีม่า (ฟิลิปปินส์) ที่สิงคโปร์
** แพ้คะแนน เลียว ฮินี่ (ออสเตรเลีย) ที่สิงคโปร์
** ชนะน็อค ยก 1 เมืองเทือง (พม่า) ที่สิงคโปร์
** แพ้ฟาวล์ ยก 2 บอย บรูค (สหรัฐอเมริกา) ที่สิงคโปร์
** ชนะน็อค ยก 4 เบบี้ บัลเทซาร์ (ฟิลิปปินส์) ที่สิงคโปร์
** 17 ธ.ค. 2490 แพ้น็อค ยก 3 คาร์ล โบโบ้ ออลสัน (สหรัฐอเมริกา) ที่ ฟิลิปปินส์

**อ้างอิง== -  สถิติการชก boxrec.com - ชายพจน์. มวยดังไทยแลนด์ในอดีต: นักชกไทยไปเป็นแชมป์ที่สิงคโปร์นาน 14 ปี "ซ้ายปรมาณู" สมพงษ์ เวชสิทธิ์. นิตยสารมวยโลก. เล่มที่ 838. ตุลาคม 2543. หน้า 42 - 47.
หมวดหมู่ :นักมวยสากลชาวไทยรุ่นเวลเตอร์เวท  
หมวดหมู่ :นักมวยสากลชาวไทยรุ่นมิดเดิลเวท
หมวดหมู่:นักมวยไทยชาวไทย
หมวดหมู่:แชมป์มวยสากลประเทศไทย
ไม้บาง

ไม้บาง หรือ ไม้วีเนียร์ (veneer) เป็นวัสดุที่ทำจากไม้เนื้ออ่อน โดยผลิตจากปอกผิวเนื้อไม้ออกเป็นแผ่นบาง ๆ และนำไปอบและรีด โดยมากทำจากไม้ยางพารา ใช้เป็นวัสดุทำไม้อัดและเฟอร์นิเจอร์ ไม้วีเนียร์ คือ ไม้แผ่นบางที่มีความหนาไม่เกิน 3 มิลลิเมตร ที่ถูกฝานเป็นแผ่นบาง ๆ ออกจากท่อนซุง เพื่อนำมาใช้เป็นวัสดุตกแต่งบ้าน ที่พักอาศัยทำให้เกิดความภูมิฐาน หรือใช้เป็นส่วนประกอบในการผลิตเฟอร์นิเจอร์ไม้อันทรงคุณค่า ความสวยงามของไม้วีเนียร์เกิดขึ้นเองตามธรรมชาติ ซึ่งไม้แต่ละชนิดจะให้ความสวยงาม และเอกลัษณ์ แตกต่างกันออกไป วิธีฝานไม้ก็เป็นส่วนสำคัญที่จะกลั่นกรองความสวยงามของลายไม้ให้ปรากฏออกมา ปัจจัยความสวยงามต่าง ๆ เช่น สีสัน ลวดลาย ตำหนิของไม้ ธรรมชาติลักษณะเกรนไม้ (Grain) และฟิคเกอร์ไม้ (Figure) ล้วนเป็นสิ่งที่เราให้ความสำคัญเป็นพิเศษ ประกอบการคัดเลือกไม้คุณภาพ และความสวยงามของไม้วีเนียร์ จากเทคโนโลยีปัจจุบัน มีความก้าวหน้าสูงทำให้เราสามารถผลิต เฟอร์นิเจอร์ไม้ วีเนียร์อันสวยงามให้มีคุณภาพดีที่สุดจนได้รับการยอมรับในคุณค่า และความงดงามอย่างกว้างขวางไปทั่วโลก

**ลักษณะของวีเนียร์**
 เกรนไม้ (grain) : ความหนาแน่นในโครงสร้างเซลล์เนื้อไม้ ซึ่งทิศทางของลายไม้ จะเป็นไปตามแกนของลำต้น เราสามารถพิจารณาธรรมชาติของเกรนไม้ได้โดยดูที่การจัดเรียงตัวของเซลล์ต่าง ๆ ตามยาวซึ่งต้นไม้ที่เจริญเติบโตอย่างสม่ำเสมอ และมีลำต้นตรงจะให้ลายเกรนที่ตรง ส่วนลายเกรนที่เป็นคลื่นเกิดจากต้นไม้ที่มีโครงสร้างเซลล์ที่เป็นคลื่น
 ฟิกเกอร์ (figure) : การรวมตัวกันของลักษณะเด่นตามธรรมชาติที่สะสมมาตลอดการเจริญเติบโตของต้นไม้แต่ละชนิด ฟิคเกอร์เกิดจากความแตกต่างระหว่างการเจริญเติบโตของไม้ที่เกิดก่อนกับเกิดทีหลัง ความหนาแน่นของวงปีที่เป็นวงซ้อน ๆ กันอยู่หรือที่เป็นวงบิดเบี้ยว การกระจายตัวของผิวเนื้อไม้ ผลกระทบจากเชื้อโรค หรือการถูกทำลายทางกายภาพ ตลอดจนวิธีการแปรรูปไม้ท่อนไปเป็นแผ่นไม้

**ลักษณะเฉพาะ**
 ความหยาบ ความเรียบของเนื้อไม้ (Texture) ขนาดของเซลล์เนื้อไม้ Fine Textured พื้นผิวไม้เรียบ เซลล์เนื้อไม้มีขนาดเล็ก และมีพื้นที่ว่างระหว่างเซลล์อยู่ชิดกัน- Whilst Coarse Textured เซลล์เนื้อไม้มีขนาดใหญ่ วงปีที่เกิดก่อน กับเกิดหลังมีความแตกต่างกันไม่มาก เนื้อไม้จะเรียงสม่ำเสมอ- เบิร์สวีเนียร์ (Buri Veneer) วีเนียร์ไม้ปุ่มหายากที่ถูกฝานจากส่วนลำต้นที่มีตาไม้ รวมกันอยู่หนาแน่นจะเป็นรูปวงแหวน หรือปุ่มไม้ที่มีลวดลายสวยงาม ดึงดูดใจและมีราคาสูง
หมวดหมู่:วัสดุ
บาง
แดนนี คุกซี

แดนนี คุกซี (Danny Cooksey) เกิดเมื่อวันที่ 27 พฤศจิกายน พ.ศ. 2518 ที่เมือง Moore รัฐโอคลาโฮมา สหรัฐอเมริกา ในปี 2523 เขาและแม่ของเขาย้ายไปที่เมืองลอสแอนเจลิส เขาเป็นนักดนตรี นักแสดง และนักพากย์ เรื่องที่พากย์ได้แก่- Tiny Toon Adventures เป็น Montana Max- เส้าหลิน สุดยอดพลังแห่งเพลงมวย เป็น แจ๊ก สไปเซอร์- Pepper Ann เป็น Milo Kamalani
ดแดนนี คุกซี
ดแดนนี คุกซี
ดแดนนี คุกซี
ดแดนนี คุกซี
หมวดหมู่:บุคคลจากรัฐโอคลาโฮมา
สะพานพระราม 4

สะพานพระราม 4 เป็นสะพานข้ามแม่น้ำเจ้าพระยา เชื่อมการคมนาคมระหว่างพื้นที่ตำบลบางตะไนย์กับตำบลปากเกร็ด อำเภอปากเกร็ด ทางตอนเหนือของจังหวัดนนทบุรี โดยสร้างเป็นส่วนต่อจากสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ด ข้ามแม่น้ำตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ำ
สะพานแห่งนี้สร้างขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอปากเกร็ด อำเภอบางบัวทอง อำเภอเมืองนนทบุรี จังหวัดนนทบุรี พ.ศ. 2540 โดยเป็นส่วนหนึ่งของโครงการก่อสร้างสะพานข้ามแม่น้ำเจ้าพระยาบริเวณห้าแยกปากเกร็ดและถนนเชื่อมต่อ เพื่ออำนวยความสะดวกและความรวดเร็วแก่การคมนาคม การขนส่ง และการจราจร กรมทางหลวงชนบทได้เริ่มดำเนินการก่อสร้างถนนตั้งแต่เดือนธันวาคม พ.ศ. 2546 ระหว่างนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามสะพานข้ามแม่น้ำเจ้าพระยาบริเวณห้าแยกปากเกร็ดแห่งนี้ว่า สะพานพระราม 4 เพื่อเป็นพระบรมราชานุสรณ์แห่งการรำลึกถึงพระบาทสมเด็จพระจอมเกล้าเจ้าอยู่หัว กรมทางหลวงชนบทจึงได้ออกแบบและตกแต่งภูมิทัศน์ของสะพานตามแบบสถาปัตยกรรมในสมัยรัชกาลที่ 4 ให้สอดคล้องกับชื่อที่ได้รับพระราชทาน
เมื่อการก่อสร้างแล้วเสร็จ กรมทางหลวงชนบทจึงเปิดใช้สะพานพร้อมกับถนนชัยพฤกษ์ (ถนนเชื่อมต่อแนวตะวันออก-ตะวันตก) อย่างไม่เป็นทางการตั้งแต่วันที่ 8 ธันวาคม พ.ศ. 2549 และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ (ในขณะนั้น) ไปทรงเป็นประธานในพิธีเปิดสะพาน เมื่อวันที่ 21 สิงหาคม พ.ศ. 2551

**ข้อมูลทั่วไป**
ไฟล์:Rama 4 bridge, taken on the bridge.jpg|thumb|สะพานพระราม 4 ทางด้านขวามือคือ วัดบ่อ- วันที่ทำการก่อสร้าง : วันที่ 1 ธันวาคม พ.ศ. 2546- วันเปิดการจราจร : วันที่ 8 ธันวาคม พ.ศ. 2549- บริษัทที่ทำการก่อสร้าง : Taisei-Sino-Thai Joint Venture- ราคาก่อสร้างเฉพาะส่วนสะพานและถนนเชื่อมต่อแนวตะวันออก-ตะวันตก (สัญญาที่ 1) : 1,511,722,429.91 บาท- แบบของสะพาน : สะพานคานคอนกรีตอัดแรงรูปกล่อง (prestressed concrete box-girder bridge)- ความสูงช่องเรือลอด : 5.60 เมตร- ความยาวของสะพาน : 278.00 เมตร (กลางสะพาน 134 เมตร ช่วงริมตลิ่งสองข้าง ข้างละ 72 เมตร)- จำนวนช่องทางจราจร : 6 ช่องทางจราจร- ความกว้างสะพาน : 40.00 เมตร

**ดูเพิ่ม**
 ถนนชัยพฤกษ์

**อ้างอิง**

**แหล่งข้อมูลอื่น**
หมวดหมู่:สถานที่ที่ตั้งชื่อตามพระนามของพระบาทสมเด็จพระจอมเกล้าเจ้าอยู่หัว
พระราม 4
พระราม 4
หมวดหมู่:สิ่งก่อสร้างในอำเภอปากเกร็ด
พระราม 4
หมวดหมู่:บริษัทแอนิเมชัน

หมวดหมู่ีนี้รวบรวมบริษัทที่ผลิตภาพยนตร์แอนิเมชัน
หมวดหมู่:แอนิเมชัน
หมวดหมู่:ธุรกิจคอมพิวเตอร์
ชื่อพระราชทาน

ชื่อพระราชทาน หมายถึง ชื่อของสถานที่ สิ่งของ หรือบุคคล ที่พระมหากษัตริย์และพระบรมวงศานุวงศ์ชั้นสูงเป็นผู้ให้ คือ "พระราชทาน" เช่น ชื่อสนามบิน "สุวรรณภูมิ" เป็นชื่อพระราชทาน แต่ถ้าเป็นของบุคคลก็ควรจะเรียกลดหลั่นกันลงตามฐานะ เช่น "สิริกิติ์" เป็นพระนามพระราชทานจากพระบาทสมเด็จพระปกเกล้าเจ้าอยู่หัว หรือ "ณ ป้อมเพชร" เป็นนามสกุลพระราชทาน "คุณทองแดง" เป็นชื่อที่พระราชทานให้สุนัขทรงเลี้ยง เป็นต้น
หมวดหมู่:ชื่อ
นวังคสัตถุศาสน์

นวังคสัตถุศาสน์ (นวงฺคสตฺถุสาสนํ) (อ่านว่า นะวังคะสัดถุสาด บาลีอ่านว่า นะวังคะสัดถุสาสนัง แปลว่า คำสอนของพระศาสดามีองค์ 9) หมายถึง คำสั่งสอนของพระพุทธเจ้าทั้งหมดซึ่งแบ่งเป็นส่วนย่อยตามลักษณะที่เหมือนกันได้ 9 อย่าง คือ 
# สุตตะ ได้แก่ พระสูตรต่าง ๆ และวินัย
# เคยยะ ได้แก่ พระสูตรที่มีคาถาผสม
# เวยยากรณะ ได้แก่ ข้อความร้อยแก้วล้วน ๆ เช่น อภิธรรมปิฎก
# คาถา ได้แก่ ข้อความร้อยกรองที่เป็นคาถาล้วน ๆ เช่น ธรรมบท เถรคาถา
# อุทาน ได้แก่ ข้อความที่เป็นพุทธอุทาน
# อิติวุตตกะ ได้แก่ ข้อความที่ตรัสอุเทศแล้วแสดงนิเทศจบลงด้วยบทสรุป (นิคม) 
# ชาตกะ ได้แก่ ชาดกทั้งหมด
# อัพภูตธรรม ได้แก่ พระสูตรว่าด้วยเรื่องอัศจรรย์ต่าง ๆ
# เวทัลละ ได้แก่ ข้อความที่ถามตอบกันไปมา
ดังนั้น นวังคสัตถุศาสน์ จึงหมายถึง พระพุทธพจน์ หรือ พระธรรมวินัย ก็ได้

**อ้างอิง**
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
หมวดหมู่:ธรรมหมวด 9
คาถา

คาถา แปลว่า ถ้อยคำที่ร้อยกรอง ถ้อยคำที่ผูกไว้ ถ้อยคำที่ขับร้อง ท่อง สวด ในคำวัดหมายถึงคำประพันธ์ภาษาบาลีประเภทฉันทลักษณ์ที่แต่งครบ 4 บาทหรือ 4 วรรค 1 คาถามี 4 บาท แต่ละบาทมีจำนวนคำต่างกันไปตามชื่อฉันท์ เช่น อินทรวิเชียรฉันท์ แต่ละบาทมี 11 คำ 4 บาทก็มี 44 คำ 1 คาถาของอินทรวิเชียรฉันท์จึงมี 44 คำ ในเวสสันดรชาดก มี 1,000 คาถา จึงเรียกว่าคาถาพัน ในภาษาไทยหมายถึงคำเสกเป่าที่ถือว่าศักดิ์สิทธิ์ "คาถาอาคม" ก็เรียก

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:วรรณกรรมศาสนาพุทธ
เบียร์เสรี

ฉลากเบียร์ Vores Øl
เบียร์โอเพนซอร์ส (open source beer) หรือ เบียร์เสรี (free beer) เป็นโครงการพัฒนาสูตรการผลิตเบียร์ที่มีลิขสิทธิ์แบบครีเอทีฟคอมมอนส์ ซึ่งเปิดเผยสูตรต่อสาธารณะ สามารถนำไปผลิต จำหน่ายจ่ายแจก และพัฒนาสูตรเพิ่มเติมได้โดยเสรี 
เบียร์เสรี มีจุดเริ่มต้นจากโครงการของนักศึกษาจากมหาวิทยาลัยเทคโนโลยีสารสนเทศ (IT University) โคเปนเฮเกน เดนมาร์ก ที่จะทดลองนำปรัชญาโอเพนซอร์ส ไปใช้กับผลิตภัณฑ์ที่ใช้กันอยู่ทั่วไป โดยพัฒนาสูตรเบียร์ร่วมกับกลุ่ม ซูเปอร์เฟล็กซ์ ภายใต้กำกับดูแลของนาย บริธ สแคนธ์ อดีตฝ่ายพัฒนาของบริษัทเบียร์คาร์ลสเบิร์ก
เบียร์เสรีผลิตขึ้นมาครั้งแรก ใช้ชื่อการค้าว่า Vores Øl (ภาษาเดนมาร์ก แปลว่า เบียร์ของเรา) เรียกว่า เบียร์เสรี เวอร์ชัน 1.0 ปัจจุบันพัฒนาถึงเวอร์ชัน 3.0 และมีผู้นำไปพัฒนาในประเทศอิตาลี เรียกว่าเวอร์ชัน 3.0.1

**อ้างอิง**
 ศิริพงษ์ วิทยวิโรจน์, คอลัมน์ แลไปข้างหน้า, มติชนสุดสัปดาห์ 15-21 กันยายน 2549

**แหล่งข้อมูลอื่น**
  Vores Øl date=2004-12-23 -  Free beer-  Superflex
หมวดหมู่:เบียร์
หมวดหมู่:ผู้ว่าราชการกรุงเทพมหานคร

หมวดหมู่:การเมืองในกรุงเทพมหานคร
หมวดหมู่:ผู้ดำรงตำแหน่งทางการเมืองในกรุงเทพมหานคร
หมวดหมู่:ผู้ดำรงตำแหน่งทางการเมืองท้องถิ่นกรุงเทพมหานคร
กรุงเทพ
ก
PHP-Nuke

ไทยนุก ตัวพัฒนาต่อจาก PHP-Nuke
PHP-Nuke เป็นระบบจัดการข่าวสารอัตโนมัติหรือที่เรียกว่า ระบบการจัดการเนื้อหา (CMS) โดย PHP-Nuke สร้างมาจากข้อมูลพื้นฐานระหว่างภาษาพีเอชพี ร่วมกับระบบฐานข้อมูล MySQL โดยผลิตภัณฑ์ซอฟต์แวร์ชุดนี้อยู่ภายใต้ของลิขสิทธิ์ GNU General Public License คือสามารถนำไปแก้ไขดัดแปลงได้ โดยที่จะยังคงชื่อ และส่วนต่างๆของ
ข้อมูลอยู่โดยครบและไม่มีการซื้อขายใดๆทั้งสิ้น ต่อมา PHP-Nukeได้พัฒนามาจนถึงเวอร์ชัน 7.5 และได้มีการเก็บค่าใช้จ่ายเป็นเงินจำนวน USD $10 เนื่องจากว่าบางซอร์สโค้ด บางส่วนนั้น ได้มีการพัฒนาซึ่งยากต่อทีมพัฒนาจึงได้มีการเก็บค่าใช้จ่าย และได้มีการพัฒนาต่อเนื่อง จนถึงปัจจุบันโดยไม่มีการเก็บค่าใช้จ่าย

**วิวัฒนาการของซอฟต์แวร์**
ในเวอร์ชันแรกๆได้มีการพัฒนา โดยจะมีโมดูลในส่วนของเว็บเมลล์ ต่อมาได้พบรูโหว่เนื่องจากว่าเป็นหนทางที่ดีสำหรับแฮ็คเกอร์ จึงได้เปลี่ยนโดยการลบโมดุลนี้ออกไป และได้มีการนำ PHP-Nuke ไปใช้ซอฟต์แวร์ฟรีอย่าง phpBB โดยได้นำมาเป็นกระดานข่าวสำหรับ PHP-Nuke และยังมีอีกหลายซอฟต์แวร์ CMS ที่ได้ใช้ PHP-Nuke เวอร์ชันก่อนๆ มาดัดแปลง เช่น- Dragonfly CMS — สร้างมาจาก PHP-Nuke เวอร์ชัน 6.5 พร้อมด้วยโมดูลอัลบัมรูปภาพ- Nuke-Evolution — สร้างมาจาก PHP-Nuke โดยได้เพิ่มระบบรักษาความปลอดภัย- myPHPNuke —สร้างมาจาก PHP-Nuke เวอร์ชัน 4.4.1a- NPDS — สร้างมาจาก PHP-Nuke เวอร์ชัน 4.3- openPHPNuke — สร้างมาจาก myPHPNuke (เวอร์ชัน 4.4.1a)- Postnuke — สร้างมาจาก PHP-Nuke เวอร์ชัน 5.0- XOOPS — สร้างมาจาก PHP-Nuke เวอร์ชัน 4.4.1a- Xaraya — สร้างมาจาก PHP-Nuke เวอร์ชัน 5.0- UNITED-NUKE — สร้างมาจาก PHP-Nuke โดยได้เพิ่มความสมบูรณ์เข้าไป- nCo Modified PHP-Nuke Ultra — สร้างจากทุกส่วนของ PHP-Nuke

**Thainuke การพัฒนาต่อในภาษาไทย**
เวอร์ัชั่นปัจจุบันคือ 7.9 ซึ่งพัฒนาโดย คุณประวัติ วุฒิวงศ์ เว็บมาสเตอร์และผู้นำ PHP-Nuke มาใช้และเผยแพร่ในประเทศไทย ได้มีการเพิ่มประสิทธิภาพในการทำงาน รวมไปถึงระบบรักษาความปลอดภัยเข้าไป โดยใช้โครงจาก PHP-Nuke หลายๆตัวรวมกัน โดยใช้ชื่อว่า Thainuke โดยจะจำหน่ายกับชุดซีดีรอม หรือ ได้มาจากการเปิดอบรม ซึ่งเวอร์ชันใหม่ล่าสุดคือเวอร์ชัน 2.0 ซึ่งมาจากการเปิดอบรมครั้งที่ 4
ชุดผลิตภัณฑ์ซอฟต์แวร์ PHP-Nuke ในเวอร์ชันภาษาไทยสมบูรณ์แบบ หรือต้องการแหล่งข้อมูลสามารถที่จะต่อยอด หรือ สอบถามได้ที่กระดานข่าวของ เว็บไซต์อย่างเป็นทางการของ PHP-Nuke ประเทศไทย หรือเว็บไซต์เพื่อนบ้าน
เดิมเว็บไซต์อย่างเป็นทางการของ Thainuke คือ  date=2013-07-19  http://www.thainuke.net date=2013-07-19  แต่ปัจจุบันเปลี่ยนเป็น  http://www.thainuke.org เนื่องจากถูกขโมย Domain name ไปขายให้กับชาวต่างชาติเมื่อประมาณกลางปี 2549

**แหล่งข้อมูลอื่น**
  PHP-Nuke date=2020-10-13  เว็บไซต์อย่างเป็นทางการ-  PHP-Nuke ประเทศไทย-  PHP-Nuke เพิ่มโมดูล อธิบายฟังก์ชันของ php เข้าไปด้วยfix-attempted=yes - เพื่อนบ้าน & แหล่งข้อมูลเพิ่มเติม
** http://www.thainukemodules.net date=2017-10-02 
หมวดหมู่:ระบบจัดการเนื้อหา
หมวดหมู่:ระบบจัดการเนื้อหาโอเพนซอร์ส
หมวดหมู่:ภาษาพีเอชพี
ศาลภาษีอากร (ประเทศไทย)

สัญลักษณ์ประจำศาล
ศาลภาษีอากร เป็นศาลที่ตั้งขึ้นตามพระราชบัญญัติจัดตั้งศาลภาษีอากรและวิธีพิจารณาคดีภาษีอากร พ.ศ. 2528 มีอำนาจพิจารณาพิพากษาคดีภาษีอากร ซึ่งมีลักษณะพิเศษแตกต่างจากคดีแพ่งทั่วไป เพราะเป็นข้อพิพาทระหว่างเอกชนกับรัฐอันเนื่องมาจากการเก็บภาษีอากร การอุทธรณ์ในคำพิพากษาหรือคำสั่งของศาลภาษีอากรให้อุทธรณ์ไปยังศาลอุทธรณ์คดีชำนัญพิเศษ 
ปัจจุบันมีศาลภาษีอากร จำนวน 1 แห่ง คือ ศาลภาษีอากรกลาง เปิดทำการในวันที่ 7 สิงหาคม พ.ศ. 2529

**อำนาจพิจารณาคดี**
ศาลภาษีอากร มีอำนาจพิจารณาพิพากษาคดีแพ่งในเรื่องต่อไปนี้
#คดีอุทธรณ์คำวินิจฉัยของเจ้าพนักงานหรือคณะกรรมการตามกฎหมายเกี่ยวกับภาษีอากร
#คดีพิพาทเกี่ยวกับสิทธิเรียกร้องของรัฐในหนี้ค่าภาษีอากร
#คดีพิพาทเกี่ยวกับการขอคืนค่าภาษีอากร
#คดีพิพาทเกี่ยวกับสิทธิหรือหน้าที่ตามข้อผูกพันซึ่งได้ทำขึ้นเพื่อประโยชน์แก่การจัดเก็บภาษีอากร
#คดีที่มีกฎหมายบัญญัติให้อยู่ในอำนาจศาลภาษีอากร

**อ้างอิง**

**แหล่งข้อมูลอื่น**
  เว็บไซต์ศาลภาษีอากรกลาง date=2019-02-15 
หมวดหมู่:ศาลยุติธรรม
ภาษาโนเวียล

ภาษาโนเวียล (novial) เป็น ภาษาประดิษฐ์ ที่คิดค้นโดย ศาสตราจารย์ ออตโต เจสเปอร์เซน ชาวเดนมาร์กซึ่งเคยร่วมงานในการคิดค้นภาษาอิดอมาก่อนหน้านี้ โดยคำศัพท์ส่วนใหญ่จะมีพื้นฐานจากภาษากลุ่มโรมานซ์ และ ภาษากลุ่มเจอร์แมนิก และไวยากรณ์ได้รับอิทธิพลจากภาษาอังกฤษ
มีการเปิดตัวภาษาโนเวียลในหนังสือ An International Language ของเจสเปอร์เซนใน ค.ศ. 1928 จากนั้นจึงมีการอัปเดตในพจนานุกรม Novial Lexike ของตนเองใน ค.ศ. 1930 และมีการปรับปรุงเพิ่มเติมในช่วงคริสต์ทศวรรษ 1930 แต่ภาษานี้กลับหยุดพัฒนาหลังเจสเปอร์เซนเสียชีวิตใน ค.ศ. 1943

**อักขรวิธี**
ทวิอักษร ch และ sh ออกเสียงเป็น t͡ʃ หรือ ʃ โดยขึ้นอยู่กับผู้พูด เช่น chokolate อาจออกเสียงเป็น /t͡ʃokoˈlate/ หรือ /ʃokoˈlate/

**เทียบตัวอย่างภาษา**
นี่คือคำอธิษฐานขององค์พระผู้เป็นเจ้าในภาษาโนเวียลและภาษาอื่น ๆ:

**หมายเหตุ**

**อ้างอิง**

**แหล่งข้อมูลอื่น**
   A summary of 1928 Novial-  A summary of the 1930 version-  Novial’98-  Novial Lexike: International Dictionary date=2023-02-28  by Otto Jespersen, 1930-  Discussiones inter E. de Wahl e O. Jespersen
นโนเวียล
อธิการบดี

อธิการบดี เป็นตำแหน่งผู้บังคับบัญชาสูงสุดและรับผิดชอบงานทั้งปวงของมหาวิทยาลัย

**ประวัติและการได้มาซึ่งตำแหน่ง**
ในประเทศไทย อธิการบดีมาจากการแต่งตั้งของพระมหากษัตริย์ตามคำแนะนำของสภามหาวิทยาลัยนั้น ๆ มีวาระการดำรงตำแหน่งคราละสี่ปี และอาจได้รับแต่งตั้งอีกครั้งได้ แต่จะดำรงตำแหน่งเกินสองวาระติดต่อกันมิได้ ส่วนอำนาจหน้าที่ของอธิการบดีย่อมแตกต่างกันไปตามแต่ที่กฎหมายหรือตราสารจัดตั้งมหาวิทยาลัยบัญญัติหรือกำหนดไว้
อนึ่ง ในสมัยก่อน มหาวิทยาลัยบางแห่งเรียกอธิการบดีว่า  "ผู้บัญชาการ"  เช่น จุฬาลงกรณ์มหาวิทยาลัย และมหาวิทยาลัยแพทยศาสตร์ (มหาวิทยาลัยมหิดล ในปัจจุบัน) นอกจากนี้ ยังมีตำแหน่ง  "ผู้ประศาสน์การ"  ซึ่งเป็นชื่อสำหรับตำแหน่งผู้บริหารสูงสุดของมหาวิทยาลัยวิชาธรรมศาสตร์และการเมือง (มหาวิทยาลัยธรรมศาสตร์ ในปัจจุบัน) มีความหมายเทียบเท่าตำแหน่งอธิการบดี โดยบุคคลที่ดำรงตำแหน่งผู้ประศาสน์การมีเพียงท่านเดียว คือ ศาสตราจารย์ ดร.ปรีดี พนมยงค์ และก่อนหน้านั้น มหาวิทยาลัยศิลปากร ใช้ตำแหน่ง  "ผู้อำนวยการ"  โดยตำแหน่งอธิบดีกรมศิลปากร จะดำรงตำแหน่งผู้อำนวยการมหาวิทยาลัยศิลปากรโดยตำแหน่ง ต่อมาจึงแยกหน่วยงานออกจากกันระหว่างกรมศิลปากรและมหาวิทยาลัยศิลปากร จึงเปลี่ยนชื่อตำแหน่งจาก "ผู้อำนวยการมหาวิทยาลัยศิลปากร" เป็น "อธิการบดีมหาวิทยาลัยศิลปากร"

**ผู้บัญชาการในสถาบันการศึกษาระดับอุดมศึกษาของทหาร/ตำรวจ**
ผู้บัญชาการ เป็นตำแหน่งผู้บังคับหน่วยของทหาร/ตำรวจ ซึ่งใช้เรียกตำแหน่งผู้บังคับหน่วยที่มีอัตราตั้งแต่ พลตรี พลเรือตรี พลอากาศตรี และพลตำรวจตรี เป็นต้นไป ทั้งนี้ขึ้นอยู่กับชนิดของหน่วยงานนั้น ๆ ด้วย ปัจจุบันผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติ ประกอบด้วย- ผู้บัญชาการโรงเรียนนายร้อยพระจุลจอมเกล้า (อัตราพลโท)- ผู้บัญชาการโรงเรียนนายเรือ (อัตราพลเรือโท)- ผู้บัญชาการโรงเรียนนายเรืออากาศนวมินทกษัตริยาธิราช (อัตราพลอากาศโท)- ผู้บัญชาการโรงเรียนนายร้อยตำรวจ (อัตราพลตำรวจโท)- ผู้อำนวยการวิทยาลัยแพทยศาสตร์พระมงกุฎเกล้า (อัตราพลตรี)- ผู้อำนวยการวิทยาลัยพยาบาลกองทัพบก (อัตราพลตรี)
ซึ่งผู้ดำรงตำแหน่งดังกล่าว ถือเป็นผู้บัญชาการสถาบันอุดมศึกษาในสังกัดกระทรวงกลาโหมและสำนักงานตำรวจแห่งชาติดังกล่าว

**อ้างอิง**

**ดูเพิ่ม**
 อุดมศึกษา- มหาวิทยาลัยรัฐ- สถาบันอุดมศึกษาในกำกับของรัฐ- สถาบันอุดมศึกษาเอกชน- มหาวิทยาลัย- วิทยาลัย- คณะวิชา- บัณฑิตวิทยาลัย- รายชื่อสถาบันอุดมศึกษาในประเทศไทย- รายชื่อมหาวิทยาลัยของรัฐในประเทศไทยเรียงตามการสถาปนา- รายชื่อมหาวิทยาลัยเก่าแก่ที่สุดที่ยังเปิดสอน- อันดับมหาวิทยาลัยไทย
หมวดหมู่:อธิการบดี
หมวดหมู่:สถาบันอุดมศึกษา
สถาบันฟรองเซดูเปโตรล

สถาบันฟรองเซดูเปโตรล (Institut français du pétrole แองสตีตู ฟรองเซ ดู เปโตรล - สถาบันปิโตรเลียมแห่งฝรั่งเศส) เป็นสถาบันวิจัยอิสระในเมืองรูแอย-มัลเมซง (Rueil-Malmaison) ใกล้กรุงปารีส ใน ประเทศฝรั่งเศส ก่อตั้งเมื่อ พ.ศ. 2487 โดยมีไซต์อยู่ที่เมืองลียงและโป 
ในปี พ.ศ. 2547 มีเจ้าหน้าที่ในสถาบันอยู่ 1,729 คน และมีงบประมาณ 253 ล้านยูโร
สถาบันรับผิดชอบดูแลศูนย์อบรมระดับหลังอุดมศึกษา École du pétrole et des moteurs และหลักสูตรการอบรมอุตสาหกรรมแบบเข้มข้น

**เกร็ด**
อีฟว์ โชแวง (Yves Chauvin) ผู้ร่วมรับรางวัลโนเบล ใน ปี 2548 ในสาขาเคมี เป็นหนึ่งในนักวิจัยในสถาบันนี้

**แหล่งข้อมูลอื่น**
  เว็บไซต์สถาบันฟรองเซดูเปโตรล date=2007-10-15 
หมวดหมู่:สถาบันวิจัยในประเทศฝรั่งเศส
หมวดหมู่:สถาบันด้านปิโตรเลียม
หมวดหมู่:สถาบันด้านปิโตรเลียมในประเทศฝรั่งเศส
มอชอฟต์เซ

มอชอฟต์เซ (Mošovce)  เป็นหมู่บ้านขนาดใหญ่ ประชากรประมาณ 1,300 คน ตั้งอยู่ในประเทศสโลวาเกีย 

**ภาพ**

**แหล่งข้อมูลอื่น**
  www.mosovce.sk-  จุลสาร date=2007-09-28 -  ข่าว date=2007-02-11 -  Drienok date=2008-10-28 
หมวดหมู่:ประเทศสโลวาเกีย
หมวดหมู่:ศาสนสถาน

หมวดหมู่:ภูมิศาสตร์ศาสนา
หมวดหมู่:สิ่งก่อสร้างแบ่งตามประเภท
หมวดหมู่:สถานที่แบ่งตามประเภท
หมวดหมู่:ชื่อสถานที่
หมวดหมู่:การจาริกแสวงบุญ
หมวดหมู่:รัชกาลที่ 8

รัชกาลที่ 08
หมวดหมู่:พระมหากษัตริย์ไทยในคริสต์ศตวรรษที่ 20
หมวดหมู่:บุคคลจากไฮเดิลแบร์ค
หมวดหมู่:ผู้นำการทหารในสงครามโลกครั้งที่สอง
ซิติเซนเดียม

ซิติเซนเดียม (Citizendium) เป็นสารานุกรมออนไลน์เสรีฐานวิกิ ภาษาอังกฤษที่เปิดบริการโดยแลร์รี แซงเงอร์ ผู้ร่วมก่อตั้งนูพีเดียและวิกิพีเดีย
มีการประกาศครั้งแรกในเดือนกันยายน ค.ศ. 2006 ในฐานะส้อมของวิกิพีเดียภาษาอังกฤษ แต่เปิดตัวในเดือนมีนาคม ค.ศ. 2007 โดยเน้นที่เนื้อหาต้นฉบับ จุดมุ่งหมายของโครงการคือการปรับปรุงโมเดลวิกิพีเดียด้วยการเพิ่มความน่าเชื่อถือ ซึ่งมีแผนที่จะบรรลุสิ่งนี้โดยกำหนดให้ผู้มีส่วนร่วมเกือบทั้งหมดต้องใช้ชื่อจริง กลั่นกรองพฤติกรรมที่ไม่เป็นมืออาชีพอย่างเคร่งครัด ให้ "การกำกับดูแลโดยผู้เชี่ยวชาญอย่างอ่อนโยน" แก่ผู้มีส่วนร่วมทุกวัน และ "บทความที่ผ่านการคัดกรอง" ที่ผ่านการพิชญพิจารณ์โดยผู้เชี่ยวชาญที่มีการรับรอง
เว็บไซต์เคยมีผู้ที่มีความเคลื่อนไหวเพิ่มขึ้นในช่วง 3 เดือนแรกของ ค.ศ. 2008 หลังจากนั้นจึงเริ่มลดลง ในวันที่ 27 ตุลาคม ค.ศ. 2011 เว็บไซต์นี้มีสมาชิกที่มีความเคลื่อนไหวน้อยกว่า 100 บัญชี บรรณาธิการบริหารคนสุดท้ายคือ Anthony Sebastian โดยอยู่จนกระทั่งพ้นจากตำแหน่งใน ค.ศ. 2016 24 เว็บไซต์นี้มีบทความถึง 17,103 บทความ ในจำนวนนี้ผ่านการรับรอง 166 บทความ และมีผู้ที่มีส่วนร่วมในช่วง 30 วันเพียง 16 บัญชี

**อ้างอิง**

**อ่านเพิ่ม**
 cite web |title=Making Wikis Work for Scholars |website=Inside Higher Ed |first=Andy |last=Guess |date=28 April 2008 |url=https://www.insidehighered.com/news/2008/04/28/making-wikis-work-scholars |access-date=1 May 2020 

**แหล่งข้อมูลอื่น**
  Citizendium discussion list and archives-  Citizendium full histories dump by WikiTeam
หมวดหมู่:โครงการร่วมมือ
หมวดหมู่:สารานุกรมเสรี
หมวดหมู่:ประวัติวิกิพีเดีย
สิกขา

สิกขา หมายถึง ข้อที่จะต้องศึกษา ข้อที่ต้องปฏิบัติ ในทางพระพุทธศาสนาหมายถึง ศีล สมาธิ ปัญญา
สิกขาบท หมายถึงข้อศีล ข้อวินัย คือศีลแต่ละข้อ วินัยแต่ละข้อ เช่นศีลของสามเณรมี ๑๐ ข้อ เรียกว่ามี ๑๐ สิกขาบท ศีลของพระภิกษุ มี ๒๒๗ ข้อ เรียกว่ามี ๒๒๗ สิกขาบท

**ดูเพิ่ม**
 ไตรสิกขา- สถานีย่อย:พระพุทธศาสนา

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
อธิปัญญาสิกขา

อธิปัญญาสิกขา แปลว่า การศึกษาในอธิปัญญา คือการปฏิบัติเพื่อเจริญปัญญาให้สูงขึ้นจนตัดกิเลสได้เด็ดขาด เป็นข้อหนึ่งในไตรสิกขา คืออธิศีลสิกขา อธิจิตสิกขา อธิปัญญาสิกขา
อธิปัญญาสิกขา คือการที่ภิกษุได้บรรลุจตุตถฌานแล้วนั่งเข้าฌานด้วยจิตอันบริสุทธิ์ผ่องแผ้ว เธอมีจิตบริสุทธิ์ผ่องแผ้ว ควรแก่การงาน ตั้งมั่นไม่หวั่นไหวอย่างนี้แล้วก็โน้มน้อมจิตไปเพื่อญานทัสสนะ จนได้บรรลุวิชชาหรือเห็นประจักษ์ซึ่งสามัญญผลที่สูงขึ้นดียิ่งขึ้นตามลำดับ คือ
วิปัสสนาญาน มโนมยิทธิญาน อิทธิวิธิญาน ทิพพโสตธาตุญาน เจโตปริยญาน ปุพเพนิวาสานุสสติญาน ทิพพจักขุญาน และอาสวักขยญาน
รู้ชัดตามความเป็นจริงว่านี้คือทุกข์ นี้คือทุกขสมุทัย นี้คือทุกขนิโรธ นี้คือทุกขนิรธิคามินีปฏิปทา นี้คืออาสวะ นี้คือเหตุให้เกิดอาสวะ นี้คือความดับอาสวะ นี้คือข้อปฏิบัติให้ถึงความดับอาสวะ ปฏิบัติดังนี้แลที่เรียกว่า อธิปัญญาสิกขา
อธิ- อุปสรรค (अधि-) เป็นคำอุปสรรคมาจากภาษาบาลีและสันสกฤต แปลว่า ยิ่ง, ใหญ่, ทับ เช่น อธิปัญญา (อธิปญฺญา) แปลว่า ปัญญายิ่ง

**อ้างอิง**
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
*พจนานุกรมฉบับราชบัณฑิตยสถาน พ.ศ. 2542
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
เจเอสพี

เจเอสพี (JavaServer Pages: JSP) เป็นเทคโนโลยีจาวาที่เปิดช่องทางให้ผู้พัฒนาซอฟต์แวร์สร้าง HTML, XML หรือไฟล์เอกสารในประเภทนี้ตามความต้องการของเครื่องลูกข่ายร้องขอ ซึ่งเทคโนโลยีนี้เปิดให้ใช้ภาษาจาวาในการสร้างและกรทำการใด ๆ เพื่อให้หน้าเว็บเพจธรรมดากลายเป็นหน้าเว็บเพจที่สามารถตอบสนองได้ โดยเจเอสพีจะถูกโปรแกรมเว็บเซิร์ฟเวอร์ที่สนับสนุนเจเอสพี เช่น อะแพชี ทอมแคต, GlassFish แปลให้เป็นจาวา คลาส ที่เรียกว่าเซิร์ฟเลต ซึ่งพร้อมที่จะประมวลผลด้วยจาวาและแสดงผลออกเป็น HTML

**ตัวอย่าง**
ซอร์สโค้ดในเจเอสพี
เซิร์ฟเลตที่ได้จากการประมวลผลเจเอสพี

**ดูเพิ่ม**
 Apache Tomcat

**แหล่งข้อมูลอื่น**
  คำอธิบายสินค้า JSP ของ Sun-  JSR 245 (JSP 2.1)-  JSR 152 (JSP 2.0)-  JSR 53 (JSP 1.2)-  รวมรวบตัวอย่างโปรแกรม JSP ที่ใช้งานได้จริง-  ข้อมูลฝึกสอน/เครื่องมือฝึก JSP ฟรี date=2007-01-19 -  ไทยครีเอท สอนเขียน JSP ฟรี (ภาษาไทย)
หมวดหมู่:แพลตฟอร์มจาวาเอนเทอร์ไพรส์
หมวดหมู่:คำร้องเสนอข้อกำหนดชุมชนจาวา
หมวดหมู่:เอนจินแม่แบบ
หมวดหมู่:ภาษาจาวา

หมวดหมู่:ตระกูลภาษาจาวา
หมวดหมู่:แพลตฟอร์มจาวา
หมวดหมู่:ซันไมโครซิสเต็มส์
หมวดหมู่:ภาษาโปรแกรมเชิงวัตถุ
หมวดหมู่:ภาษาโปรแกรมแบบคลาส
หมวดหมู่:ภาษาโปรแกรมเชิงกระบวนงาน
หมวดหมู่:ภาษาโปรแกรม
หมวดหมู่:ภาษาโปรแกรมในภาวะพร้อมกัน
ญาณทัศนะ

ญาณทัศนะ (ยา-นะ-) แปลว่า การรู้และการเห็น การเห็นคือการรู้จริง, การเห็นด้วยการรู้จริง, การเห็นอย่างประเสริฐ คือการรู้อย่างแจ่มแจ้ง
ญาณทัศนะ เป็นที่ใช้แพร่หลายในคัมภีร์พระพุทธศาสนา และมีความหมายหลายระดับตามเนื้อหาในเรื่องนั้น ๆ เช่นหมายถึงการเห็นพระธรรมที่พระอริยเจ้าเห็น การแทงตลอดธรรมอย่างที่พระอริยเจ้าแทงตลอด การบรรลุธรรมที่ทำให้เป็นพระอริยะ การบรรลุความเป็นพระอริยะ ซึ่งก็คือปัญญานั่นเอง
ญาณทัศนะ ยังหมายรวมไปถึงวิปัสสนาญาณ ทิพจักขุญาณ มรรคญาณ ผลญาณ ปัจเวกขณญาณ สูงสุดถึงสัพพัญญุตญาณ ในที่บางแห่งอธิบายว่าแม้ความเห็นที่บริสุทธิ์หรือทิฏฐิวิสุทธิ์ก็เรียกว่าญาณทัศนะได้

**ดูเพิ่ม**
 วิสุทธิ 7- ญาณ- วิปัสสนากรรมฐาน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:คำศัพท์ศาสนาพุทธ
วิปัสสนา

วิปัสสนา (Vipassanā) หมายถึง เห็นการเกิดการดับหรือความเห็นแจ้งในสังขารทั้งหลายว่าไม่เที่ยง เป็นทุกข์ และไม่ใช่ตัวตน
สมถะและวิปัสสนาถือเป็นธรรมที่ควรเจริญ (ตามทสุตตรสูตร) และเป็นธรรมฝ่ายวิชชา (ตามพาลวรรค)

**วิปัสสนาภูมิ**
วิปัสสนาภูมิ คือ ธรรมทั้งหลายอันแยกประเภทเป็น ขันธ์ อายตนะ ธาตุ อินทรีย์ สัจจะ และปฏิจจสมุปบาท
วิปัสสนาภูมิ หมายถึง ธรรมอันเป็นอารมณ์ของวิปัสสนา

**วิปัสสนาญาณ**

**วิปัสสนากรรมฐาน**
วิปัสสนากรรมฐาน หมายถึง การปฏิบัติกรรมฐานตามแนวทางในมหาสติปัฏฐานสูตร คือ การเจริญสติอันเป็นไปใน กาย เวทนา จิต และธรรม

**อ้างอิง**
หมวดหมู่:ภาวนา
หมวดหมู่:คำศัพท์ศาสนาพุทธ
ขันธ์

ขันธ์ แปลว่า ตัว, หมู่, กอง, พวก, หมวด ในทางพุทธศาสนาหมายถึงส่วนหนึ่งๆ ของรูปกับนามที่แยกออกเป็น 5 กอง คือ รูป เวทนา สัญญา สังขาร และวิญญาณ ซึ่งเรียกว่า ขันธ์ 5 หรือขันธ์ทั้ง 5 ได้แก่
# รูป เป็นสภาพไม่รู้ มีทั้งหมด 28 รูป แบ่งเป็น อุปาทยรูป 24 รูป และมหาภูตรูป 4 รูป
# เวทนา เป็นความรู้สึก มีทั้งหมด 5 เวทนา คือ สุขกาย สุขใจ ทุกข์กาย ทุกข์ใจ อุเบกขาทางใจ 
# สัญญา เป็นความจำได้ ความรู้จำสิ่งที่ปรากฏได้ทางตา หู จมูก ลิ้น กาย และความรู้สึกได้ทางใจ คือ เวทนา สัญญา สังขาร
# สังขาร เป็นการปรุงแต่งจิตให้จิตมีอารมณ์และกิริยาหลากหลาย มีทั้งหมด 50 สังขาร
# วิญญาณ เป็นสภาพรับรู้ มีทั้งหมด 6 ทวาร คือ ตา หู จมูก ลิ้น กาย ใจ
ในขันธ์ 5 นี้ เมื่อจัดขันธ์เข้าในปรมัตถธรรม รูปจะจัดเป็นรูปธรรม ส่วนเวทนา สัญญา สังขาร และวิญญาณจะจัดเป็นนามธรรม- รูปขันธ์ จะจัดเข้าในรูป- เวทนาขันธ์ สัญญาขันธ์ และสังขารขันธ์ จะจัดเข้าในเจตสิก- วิญญาณขันธ์ จะจัดเข้าในจิต- การหมดเหตุปัจจัยของนามรูป จะจัดเข้าในนิพพาน- ขันธ์ 5 จะจัดเข้าในไตรลักษณ์

**อ้างอิง**
หมวดหมู่:ขันธ์ ๕
หมวดหมู่:คำศัพท์ศาสนาพุทธ
วิญญาณ (ศาสนาพุทธ)

ในศาสนาพุทธ คำว่าวิญญาณ (viññāṇa; विज्ञान) ใช้หมายถึงพิชาน (consciousness) คือความรู้แจ้งอารมณ์ พระไตรปิฎกระบุว่าพระพุทธเจ้าทรงจำแนกวิญญาณออกเป็น 6 ประเภท ได้แก่
#จักขุวิญญาณ ความรู้อารมณ์ทางตา คือรู้รูปด้วยตา หรือการเห็น
#โสตวิญญาณ ความรู้อารมณ์ทางหู คือรู้เสียงด้วยหู หรือการได้ยิน
#ฆานวิญญาณ ความรู้อารมณ์ทางจมูก คือรู้กลิ่นด้วยจมูก หรือการได้กลิ่น
#ชิวหาวิญญาณ ความรู้อารมณ์ทางลิ้น คือรู้รสด้วยลิ้น หรือการรู้รส
#กายวิญญาณ ความรู้อารมณ์ทางกาย คือรู้โผฏฐัพพะด้วยกาย หรือการรู้สึกกายสัมผัส
#มโนวิญญาณ ความรู้อารมณ์ทางใจ คือรู้ธรรมารมณ์ด้วยใจ หรือการนึกคิด
6 อย่างนี้จัดว่าเป็นวิญญาณขันธ์ในขันธ์ 5 
คำว่าวิญญาณยังถือเป็นคำไวพจน์ของคำว่าจิต มีความหมายเหมือนกัน ใช้แทนกันได้
วิญญาณในปฏิจจสมุปบาทก็ใช้ในความหมายเช่นเดียวกับจิต คือ
เพราะมีสังขารเจตสิก ที่ปรุงแต่งให้เกิด กายสังขาร วจีสังขาร และมโนสังขาร เป็นปัจจัยจึงเกิดวิญญาณ ถ้าไม่มีเจตสิกคือสิ่งที่ถูกรู้ วิญญาณย่อมเกิดขึ้นไม่ได้ เพราะไม่มีสิ่งที่ถูกรู้ให้วิญญาณได้รับรู้
และวิญญาณเป็นสิ่งที่ตั้งอยู่ไม่ได้ถ้าไม่มีนามรูปหรืออัตภาพให้อาศัยอยู่ ดังนั้นในทางอภิธรรมเมื่อตายแล้วสัตว์ที่มีวิญญาณย่อมต้องเกิดทันที เพราะวิญญาณจะอยู่ลอยๆโดยไม่มีนามรูปหรือขันธ์ให้อาศัยไม่ได้ จึงกล่าวว่าวิญญาณเป็นปัจจัยของนามรูป

**หน้าที่ของวิญญาณ (วิญญาณกิจ)**
คัมภีร์วิสุทธิมรรคของพระพุทธโฆสะและคัมภีร์อภิธัมมัตถสังคหะของพระอนุรุทธาจารย์ กล่าวว่าวิญญาณมีหน้าที่ 14 อย่าง คือ
#ปฏิสนธิ สืบต่อภพใหม่
#ภวังคะ  เป็นองค์ประกอบของภพ
#อาวัชชนะ คำนึงถึงอารมณ์ใหม่
#ทัสสนะ เห็นรูป (ตรงกับจักขุวิญญาณ)
#สวนะ   ได้ยินเสียง (ตรงกับโสตวิญญาณ)
#ฆายนะ ได้กลิ่น (ตรงกับฆานวิญญาณ)
#สายนะ รู้รส (ตรงกับชิวหาวิญญาณ)
#ผุสนะ ถูกต้องโผฏฐัพพะ (ตรงกับกายวิญญาณ)
#สัมปฏิจฉนะ รับอารมณ์
#สันตีรณะ พิจารณาอารมณ์
#โวฏฐัพพนะ ตัดสินอารมณ์
#ชวนะ เสพอารมณ์
#ตทาลัมพณะ รับอารมณ์ต่อจากชวนะก่อนจะกลับสู่ภวังค์
#จุติ เคลื่อนจากภพปัจจุบันเพื่อจะไปสู่ภพหน้า

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ขันธ์ ๕
หมวดหมู่:ความเชื่อในศาสนาพุทธ
หมวดหมู่:คำศัพท์ศาสนาพุทธ
สังคหวัตถุ 4

สังคหวัตถุ  แปลว่า ธรรมที่เป็นที่ตั้งแห่งการสงเคราะห์กัน, ธรรมเป็นเครื่องยึดเหนี่ยวน้ำใจกัน หมายถึง หลักการครองใจคน, หลักยึดเหนี่ยวใจกันไว้, วิธีทำให้คนรัก, หลักสังคมสงเคราะห์ ซึ่งเป็นเครื่องประสานใจและเหนี่ยวรั้งใจคนให้เป็นอันหนึ่งอันเดียวกันได้ และทำให้อยู่กันด้วยความรักความปรารถนาดีต่อกัน เหมือนลิ่มสลักรถที่ตรึงตัวรถไว้มิให้ชิ้นส่วนกระจายไป ทำให้รถแล่นไปได้ตามที่ต้องการ
สังคหวัตถุมีสี่ประการ คือ
# ทาน การให้ การเสียสละ การแบ่งปันเพื่อประโยชน์แก่คนอื่น ช่วยปลูกฝังให้เป็นคนที่ไม่เห็นแก่ตัว แบ่งปันกัน (แบ่งปันไปมา)
# ปิยวาจา การพูดจาด้วยถ้อยคำไพเราะอ่อนหวาน จริงใจ ไม่พูดหยาบคายก้าวร้าว พูดในสิ่งที่เป็นประโยชน์ เหมาะกับกาลเทศะ พูดดีต่อกัน (พูดจาจับใจ)
# อัตถจริยา ช่วยเหลือกัน (ช่วยกิจกันไป)
# สมานัตตตา การเป็นผู้มีความสม่ำเสมอ โดยประพฤติตัวให้มีความเสมอต้นเสมอปลาย วางตัวดีต่อกัน (นิสัยเป็นกันเอง)

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ธรรมหมวด 4
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
สังวาส

สังวาส แปลว่า การอยู่ร่วมกัน, การอยู่ด้วยกัน, ธรรมเป็นเครื่องครองอยู่เสมอกัน
สังวาส ในคำวัดใช้หมายถึงการที่ภิกษุเป็นอยู่ขบฉัน ร่วมอุโบสถ ร่วมสังฆกรรมกันกับภิกษุอื่น ๆ มี ๒ อย่างคือ การอยู่ร่วมกับภิกษุที่อุปสมบทแบบเดียวกัน เรียกว่า สมานสังวาส การอยู่ร่วมกันกับภิกษุที่อุปสมบทต่างแบบกัน เรียกว่า นานาสังวาส เช่นภิกษุหินยานด้วยกัน หรือภิกษุมหายานด้วยกันถือเป็นสมานสังวาสของกันและกัน แต่ภิกษุที่เป็นหินยานกับภิกษุที่เป็นมหายาน ถือว่าเป็นนานาสังวาสกัน
สังวาส ในคำไทยใช้หมายถึงการร่วมประเวณี, การมีเพศสัมพันธ์

**อ้างอิง**
พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
สมานสังวาส

สมานสังวาส (อ่านว่า สะมานะสังวาด) แปลว่า มีสังวาสเสมอกัน, มีธรรมเป็นเครื่องอยู่เสมอกัน, การอยู่ร่วมกัน
สมานสังวาส เป็นภาษาพระวินัย หมายถึงการที่ภิกษุได้รับการบรรพชาอุปสมบทถูกต้องตาม พระธรรมวินัยเป็นแบบเดียวกัน มีสิทธิ์ในการเป็นอยู่และเข้าร่วมอุโบสถและสังฆกรรมกับภิกษุตามปกติและอื่นๆ เรียกว่าเป็น สมานสังวาส คือมีสังวาสเสมอกัน หากได้รับอุปสมบทต่างกัน หรือมีสิทธิ์ต่างกันไม่สามารถเข้าร่วมอุโบสถสังฆกรรมด้วยกันได้ เรียกว่าเป็น นานาสังวาส คือมีสังวาสต่างกัน
สมานสังวาส เป็นการแสดงถึงการที่ภิกษุจะอยู่ ขบฉัน และทำสังฆกรรมร่วมกันได้จะต้องมีจุดกำเนิดและข้อปฏิบัติเสมอเหมือนและเท่ากัน

**อ้างอิง**
 พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต พจนานุกรมเพื่อการศึกษาพุทธศาสน์ ชุด คำวัด, วัดราชโอรสาราม กรุงเทพฯ พ.ศ. 2548
หมวดหมู่:ศาสนาพุทธ
หมวดหมู่:คำศัพท์ศาสนาพุทธ
มอนเตเนโกร (แก้ความกำกวม)

มอนเตเนโกร (Montenegro) อาจหมายถึง- สาธารณรัฐมอนเตเนโกร ประเทศทางตะวันออกเฉียงใต้ของทวีปยุโรป- มอนเตเนโกร เทศบาลในเขตจังหวัดกินดีโอ (Quindío) ประเทศโคลอมเบีย- มอนเตเนกรู เมืองในรัฐรีโอกรันดีโดซูล (Rio Grande do Sul) ประเทศบราซิล